text: Renbæk Statsfængsel har fået sin kirke
  29 juli 2014 kl. 15.30
  I dag blev den nye kirke i Renbæk Statsfængsel indviet. Det er det eneste fængsel i Danmark, der hidtil ikke har haft lokaler til religiøse handlinger.
  Fængslet har årligt cirka 700 indsatte. Og de er glade for deres nye rum.
  -Det vil gøre mit ophold lettere. Det giver tid til fred og ro og tid til eftertanke. Det tror jeg vil være en rigtig god idé for mange mennesker, siger en af de indsatte, Bjarne Amstrup, i dag til TV SYD.
  Hidtil har fængslet brugt fængselspræstens eget kontor til andagter.
  Ifølge fængslet skal ordet ?kirke? forstås bredt. 15-30% af fængslets indsatte har nemlig en anden religion end den kristne, og derfor er kirken ren for religiøse symboler.
  